PĂDUCELUL

CRATAEGUS MONOGYNA JACQ., C. OXYACANTHA L. - FAM. ROSACEAE

Arbust ghimpos (mai rar arbore), cu flori albe pe tipul 5 în buchete comune cu frunzele mici şi lobate.

Părţile utilizate. Florile (Flores Crataegi) -IV-V; bucheţele de frunze cu flori (Folia Crataegi cum floribus) -IV-V; fructele (Fructus Crataegi)​IX-XI.

Ecologie, răspândire. Specie puţin pretenţioasã faţă de climã şi sol, creşte la marginea pădurilor de şes şi deal, mai ales in păşuni şi poiene, în intreaga ţară.

Recoltare. Florile prin ciupire; bucheţelele de flori cu frunze prin strujire (deoarece arbustul este ghimpos, se pot confecţiona palmare cu care să se evite zgârieturile); fructele, fie direct de pe arbust, fără codiţe, fie prin scuturare sau batere pe o prelată, după care se curăţă de codiţe prin sitare.

Principii active. Flavone, colină, acetilcolină, trimetilaminã, acizii cafeic, crategolic, ursolic, tanin, ulei volatil, iar in fructe şi vitaminele C şi din complexul B.

Acţiune farmacologică. Sedativ cardiac şi nervos; antispasmodic; vasodilatator, îndeosebi la nivel coronarian; hipotensor; tonic cardiac şi bradicardizant (rărire a contracţiilor inimii); uşor astringent.

Recomandãri majore. Tulburări cardiace cu substrat nervos; dereglări de ritm cardiac, palpitaţii; ischemii.

Alte recomandări. INT. - Hipertensiune, angină pectorală, ateroscleroză; insomniile cardiacilor; tulburări de menopauză. EXT. - Inflamaţii bucofaringiene.

Mod de administrare. INT. - Infuzie (1 lingură la cană) care se bea în cursul unei zile, din care cel puţin 1/3 seara înainte de culcare; tinctură (20 g macerate 10 zile in 100 ml alcool), de 3 ori pe zi câte 10-15 picături, ultima priză înainte de culcare. EXT. ​Gargara cu infuzie.

Intră în formula ceaiurilor calmant contra tulburărilor cardiace, antiastmatic, calmant.

